Diari Oficial de la Generalitat Valenciana


Sumari del DOGV 6781, del 24-05-2012 (2012/4850)

RESOLUCIÓ de 18 d'abril de 2012, de la presidenta de Teatres de la Generalitat Valenciana, per la qual es minoren determinades ajudes al sector de la dansa.
------------------------------------------------------------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4850


Data del document
:   18-04-2012

Organisme emissor
:   Teatres de la Generalitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 d'abril de 2012, de la presidenta de Teatres de la Generalitat Valenciana, per la qual es minoren determinades ajudes al sector de la dansa. [2012/4850]  
Antecedents de fet  
  
Primer  
Per Resolució de 30 de març de 2011, de la presidenta de Teatres de la Generalitat Valenciana, es va convocar un concurs públic per a la concessió d'ajudes per al sector de la dansa de la Comunitat Valenciana per a l'any 2011 (DOCV núm. 6513, de 4 de maig de 2011). L'esmentada resolució establia en les seues bases els requisits per a ser beneficiari, les sol·licituds i els terminis màxims de justificació.  
  
Segon  
Les ajudes es van concedir per Resolució de 22 d'agost de 2011, de la presidenta de Teatres de la Generalitat Valenciana (DOCV núm. 6605, de 9 de setembre de 2011).   
  
Tercer  
Finalitzat el termini de presentació de justificacions i revisada i comprovada la documentació justificativa de les ajudes mencionades, es constata que els beneficiaris Gestión de Medios Culturales Expresa, SL, i Ana Extremiana Eguía, han realitzat una justificació de l'import de l'ajuda inferior a l'aprovat per la resolució de concessió.   
  
Fonaments de dret  
  
Únic  
La presidenta de Teatres de la Generalitat Valenciana és l'òrgan competent per a resoldre en virtut de la resolució de convocatòria.  
A la vista de la proposta de la Direcció General de Teatres de la Generalitat Valenciana i de conformitat amb la Resolució de 30 de març de 2011, de la presidenta de Teatres de la Generalitat Valenciana, per la qual es va convocar un concurs públic per a la concessió d'ajudes per al sector de la dansa de la Comunitat Valenciana per a l'any 2011, resolc:  
Minorar l'ajuda concedida als següents beneficiaris en la quantitat que s'indica, d'acord amb les bases de la resolució de convocatòria:   
  
a) Gestión de Medios Culturales Expresa, SL (expedient DAN-PRO-02/11).  
Ajuda concedida per Resolució de 22 d'agost de 2011: 15.000 euros.  
Minoració: 5.000,98 euros.   
L'ajuda percebuda serà de: 9.999,02 euros.  
b) Ana Extremiana Eguía (expedient DAN-GIR-04/11).  
Ajuda concedida per Resolució de 22 d'agost de 2011: 8.500 euros.  
Minoració: 3.044,39 euros.   
L'ajuda percebuda serà de: 5.455,61 euros.  
Segons el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició, o bé, cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidenta de Teatres de la Generalitat Valenciana en el termini d'un mes a comptar des de l'endemà de la notificació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 18 d'abril de 2012.- La presidenta de Teatres de la Generalitat Valenciana: Lola Johnson Sastre.